Anna oma taimetoitudele rohkem maitseid
#000001
Maitsvate taimetoitude valmistamine on palju lihtsam, kui sa arvanud oled. Tegelikult on olemas mitmeid lihtsaid nippe, mis aitavad taimetoidu põnevamaks, huvitavamaks ja veelgi maitsvamaks muuta. Taimetoidud on küll mitmekesised ja kõrge toiteväärtusega, aga oluline on ka erinevate maitsete ja tekstuuride kombineerimine ning Big Green Egg saab siin suuresti kaasa mängida.
#000003
Hea roog algab heast maitsest. Samas üksainus hea maitsenüanss jätab iga roa igavaks ega vaimusta sööjat. Seetõttu jälgi iga oma roa maitsekooslust ja pea silmas, et see sisaldaks alati midagi haput, midagi magusat, midagi soolast, midagi mõrkjat ja eeldatavasti ka umamit. Neid põhimaitseid oskuslikult kombineerides annad igale oma roale täiusliku maitsepaleti. Kusjuures umami on eriti tähtis just taimsete toitude juures, sest enamus liha- ja kalaroogasid sisaldavad seda maitsenüanssi niigi. Umamit leidub Parmesanis, Emmentali ja Cheddari juustus, aga ka seentes, sojakastmes ning mõningates taimedes: merevetikas, roheline spargel, oad, spinat, tomat ja sibul. Ja näiteks kui sa eelnevalt kuivatad tomateid, siis teeb see nende maitse kontsentreeritumaks ja annad roale kohe ka lisamaitset.
#000004
Köögiviljade röstimine annab neile maitsva röstinüansi. Röstimine muudab tooraine maitse tugevamaks ja intensiivsemaks, mis on suurepärane lisaväärtus sinu roale. Näiteks rösti Big Green Eggis punane paprika, puhasta see järgmisel päeval ja pane maheda maitsega taimeõli sisse seisma. Järgmisel päeval on tal endiselt võrratu maitse. Lisaks röstitud paprikale lisavad ka vahetult peale röstimist toidule lisatud sibul, küüslauk, peet ja seller sellele erilise maitsenüansi. Muuseas, kas sa teadsid, et köögiviljade röstimiseks saad kasutada peale toiduvalmistamist Big Green Eggi jäänud jääksoojust? Soovid veelgi rohkem maitset lisada? Miks siis mitte ka suitsutamist kasutada.
#000006
Et köögiviljadele veelgi rohkem särtsu lisada, võid kasutada lisaks soolale-piprale erinevaid lisamaitseid, näiteks ürte või vürtse. Kurkum, ingver ja küüslauk on siinkohal fantastilised lisandid, samas ka tervislikud. Juba köögiviljade grillimine lisab neile maitset juurde, aga kui sa maitsestad neid veel ka vürtsidega või lisad serveerimisel hummust, jõuad hoopis erilise tulemuseni. Taimetoitude juures tulebki natuke rohkem erinevate maitselisanditega mängida, et ei tekiks isu tüki liha või kala järele. Näiteks tofu ja tempeh võivad olla vägagi maitsvad, aga sa pead eelnevalt nendega midagi ette võtma. Kui sa küpsetad või grillid neid niisama, on tulemus maitsetu, samas suudavad need toorained suurepäraselt endasse teisi maitseid imeda. Kui kasutad ürte ja vürtse – marinaadis või siis mõnel muul moel – saad tulemuseks midagi eriliselt maitsvat.
#000007
Iga hea roog, olgu see taimetoit või mitte, vajab midagi enamat kui ainult hea maitse. Hea roog koosneb kindlasti ka erinevatest tekstuuridest, et pakkuda sööjale igati suurepärane maitseüllatus. Ainuüksi pehmed tekstuurid ühel taldrikul moodustavad kokku igava roa. Midagi krõbedat lisab aga kohe suutäiele maitset. Selleks võivad olla krutoonid, filotainas, millesse on mässitud köögiviljad, või krõbedaks friteeritud sibularõngad tainas. Viimasena mainitu lisab roale ka mõnusat lisamaitset. Midagi krõbedat muudab söögielamuse täislikuks, sest söömise ajal sa mitte ainult ei tunne, vaid ka kuuled krõbinat hamba all.
#000009
Ja lõppude lõpuks on oluline ka toidu väljanägemine. Pea alati silmas seda, et roal oleks kena värvikombinatsioon ja kaunis väljapanek. Serveeri salat näiteks kaunikujulises purgis selle asemel, et see taldrikule panna. Või pane supp kausi asemel hoopis ilusasse klaasi. Valmistad grillitud avokaado salatit? Ära viska avokaado koori ära, vaid serveeri salat hoopis nendes. Suppi võid serveerida ka leht- või briošitainakooriku alla peidetud supikausis. On väga palju võimalusi, kuidas oma roale sära lisada. Kui neid ära kasutad, muudad ka iga taimetoidu kõigi maitsemeelte pillerkaariks.
#000010
Taimne karri riisiga täidetud paprikaga
Spinati ja fetaga täidetud samosa’d
Grillitud avokaado salat krõbeda falafeliga
#000011
Taimne karri riisiga täidetud paprikaga
#000012
Spinati ja fetaga täidetud samosa’d
#000013
Grillitud avokaado salat krõbeda falafeliga
#000014
Kui tahaksid saada oma inspiratsiooniannuse e-posti teel, siis registreeri end meie kord kuus ilmuva uudiskirja Inspiration Today tellijaks ja lisa vürtsi oma postkastile. See on kõik, mida on vaja, et saada kõige maitsvamaid retsepte, innustavaid hooajamenüüsid, praktilisi nõuandeid ja palju muud!
#000015